**The Keeper: The Legend of Omar Khayyam** (Isossa-Britanniassa nimellä **Empire Rising**) on vuonna 2005 ensi-iltansa saanut Kayvan Mashayekhin ohjaama, tuottama ja käsikirjoittama yhdysvaltalainen historiallinen seikkailudraamaelokuva, joka kertoo intellektuelli Omar Khaijamin (1048–1131) elämästä. Elokuvan pääosia näyttelevät Bruno Lastra, Moritz Bleibtreu ja Vanessa Redgrave. Ohjaaja Mashayekh laati elokuvan käsikirjoituksen Belle Averyn kanssa. Avery oli myös tuottamassa elokuvaa Mashayekhin ja Sep Riahin kanssa. Riahi myös näyttelee pientä roolia elokuvassa. Elokuva on ohjaaja Mashayekhin ensimmäinen ohjaustyö.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*The Keeper: The Legend of Omar Khayyam* kertoo 12-vuotiaasta Kamran-nimisestä pojasta, joka saa tietää polveutuvansa 1000-luvun alussa eläneestä persialaisrunoilija, -matemaatikko ja -tähtitieteilijä Omar Khaijamista. Tarina tästä Khaijamin elämästä on kulkeutunut Kamranin suvussa sukupolvelta toiselle, ja nyt on hänen vuoronsa pitää huolta tarinan kulkeutumisesta tuleville sukupolville. Elokuvan juoni menneessä, 1000-luvun alussa, kertoo kuinka Omar Khaijamin, Hassan-i Sabbahin ja heidän yhteinen rakkautensa kauniiseen naiseen erottavat heidät ikuisesta ystävyydestään.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Bruno Lastra  | … |  Omar Khaijam
  |
|  Moritz Bleibtreu  | … |  sulttaani Malik-Shah I
  |
|  Vanessa Redgrave  | … |  neiti Sangorski, perijätär
  |
|  Rade Serbedzija  | … |  Imam Muaffak (Nizam al-Mulk)
  |
|  Christopher Simpson  | … |  Hassan-i Sabbah
  |
|  Andy Madadian  | … |  Ali Ben-Sabbah
  |
|  Adam Echahly  | … |  Kamran
  |
|  Marie Espinosa  | … |  Darya
  |
|  Diane Baker  | … |  neiti Taylor
  |
|  C. Thomas Howell  | … |  Coach Fielding
  |
|  Kevin Anding  | … |  Timmy
  |
|  Puya Behinaein  | … |  Nader
  |
|  Daniel Black  | … |  nuori Omar
  |
|  Faruh Girezov  | … |  nuori Hassan
  |
|  Yasmin Paige  | … |  nuori Darya
  |
|  Raushan Gaiziev  | … |  Deneb
  |
|  Layla Lauren Mashayekh  | … |  Nessa
  |
|  Sep Riahi  | … |  Cyrus
  |
|  Peter Symonds  | … |  Alfred
  |
|  Shahurad Vossughi  | … |  Mansour
  |

Tuotanto
--------

Alun alkaen *The Keeper: The Legend of Omar Khayyam* -elokuvan hanke aloitettiin ja lopetettiin kahteen kertaan rahoituksen puutteen takia. Syksyllä 2001 elokuvan hanke keskeytettiin syyskuun 11. päivän terroritekojen takia, koska kaikki rahoittajat vetäytyivät projektista. Tämän jälkeen kukaan ei halunnut puhua Mashayekhin kanssa elokuvaprojektista vuoteen.

*The Keeper: The Legend of Omar Khayyam* kuvattiin työnimillä *Omar* ja *The Keeper* lähes kokonaan Uzbekistanin Bukharan ja Samarkandin kaupungeissa. Elokuvan muita kuvauspaikkoja olivat Santa Clarita Kaliforniassa, Houston Texasissa ja Lontoo Englannissa. Guide Company Films Inc. oli elokuvan tuotantoyhtiönä.

Julkaisu ja vastaanotto
-----------------------

*The Keeper: The Legend of Omar Khayyam* sai ensi-iltansa Yhdysvalloissa 10. kesäkuuta 2005, jolloin se pääsi rajoitettuun teatterilevitykseen. Elokuvaa esitettiin 14:ssä Yhdysvaltain kaupungissa yli vuoden ajan. Arrival Pictures vastasi elokuvan teatterilevityksestä Yhdysvalloissa. Houstonin, New Yorkin ja Lontoon elokuvan voittoa tavoittelemattomissa esityksissä elokuva keräsi melkein 200 000 dollaria lasten syöpäsäätiöiden hyväksi. *The Keeper: The Legend of Omar Khayyam* esitettiin myös Moskovan elokuvajuhlilla 17. kesäkuuta 2005.

Rotten Tomatoes -sivuston mukaan 41% kriitikoista on antanut *The Keeper: The Legend of Omar Khayyam* -elokuvalle positiivisen arvosanan 5,3/10 keskiarvolla. Keräys perustuu 22 arviointiin. 153 käyttäjästä 43% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan 12 arvostelun perusteella elokuva on saanut 43 pistettä sadasta mahdollisesta. Metacriticin 15 käyttäjää on antanut elokuvalle keskiarvon 7,9/10. Internet Movie Databasen 532 käyttäjää on antanut elokuvalle keskiarvon 6,9/10. Arrival Pictures julkaisi elokuvan DVD:nä 5. syyskuuta 2006.

Palkinnot ja ehdokkuudet
------------------------

Elokuvan käsikirjoitus on valittu säilytettäväksi Yhdysvaltain elokuva-akatemian käsikirjoituskokoelmassa.

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| The World Academy of Arts, Literature, and Media: Persian Golden Lioness -palkinto | Paras ohjaus | Kayvan Mashayekh | Voitto |
| Paras puvustus | Jane Robinson | Voitto |
|

Lähteet
-------

1. 1 2 3 4 5 6 7  The Keeper: The Legend of Omar Khayyam (2005) *allmovie.com*. Allmovie.com. Viitattu 28.5.2015. (englanniksi)
2. 1 2  KEEPER: THE LEGEND OF OMAR KHAYYAM, THE (2005) *tcm.com*. TCM.com. Viitattu 28.5.2015. (englanniksi)
3. 1 2 3 4 5  kayvan mashayekh *kayvan-photo.com*. Kayvan-photo.com.  Arkistoitu 14.8.2015. Viitattu 28.5.2015. (englanniksi)
4. 1 2 3 4  The Keeper: The Legend of Omar Khayyam *metacritic.com*. Metacritic.com. Viitattu 28.5.2015. (englanniksi)
5. 1 2 3  The Keeper: The Legend of Omar Khayyam *boxofficemojo.com*. Boxofficemojo.com. Viitattu 28.5.2015. (englanniksi)
6. 1 2 3 4  THE KEEPER: THE LEGEND OF OMAR KHAYYAM (2005) *rottentomatoes.com*. Rottentomatoes.com. Viitattu 28.5.2015. (englanniksi)
7. ↑  The Keeper: The Legend of Omar Khayyam (2005) *imdb.com*. IMDb.com. Viitattu 28.5.2015. (englanniksi)

Aiheesta muualla
----------------

* *The Keeper: The Legend of Omar Khayyam* Internet Movie Databasessa. (englanniksi)
* *The Keeper: The Legend of Omar Khayyam* AllMoviessa. (englanniksi)
* *The Keeper: The Legend of Omar Khayyam* Rotten Tomatoes -sivustolla (englanniksi)
* *The Keeper: The Legend of Omar Khayyam* Box Office Mojossa (englanniksi)
* *The Keeper: The Legend of Omar Khayyam* Metacriticissä (englanniksi)